Santeri Dahlström

Santeri (Alexander) Dahlström (7. toukokuuta 1859 Viitasaari – 15. kesäkuuta 1913 Lempäälä) oli suomalainen lyseon lehtori. Dahlström oli mukana valokuvaajana 1882–1883 Suomen polaariretkikunnan havaintojen teossa Sodankylässä.

Dahlströmin vanhemmat olivat rovasti Alexander Dahlström (1797–1862) ja Kristina Maria Petrelius. Hän pääsi ylioppilaaksi Jyväskylän lyseosta 1880 ja valmistui Helsingin yliopistosta filosofian kandidaatiksi 1885 ja maisteriksi 1890.

Dahlström toimi Oulun lyseon matematiikan ja fysiikan lehtorina 1905–1913. Hän toimi myös Oulun kauppakoulun rehtorina ja Oulun kaupunginvaltuuston puheenjohtajana.

Teoksia 
 Luvunlaskun oppikirja ; kirj. August Ramsay ja Santeri Dahlström. WSOY 1887

Lähteet 
 
 Geni.com : Alexander (Santeri) Dahlström

Suomalaiset opettajat
Suomen oppilaitosten rehtorit
Oulun kaupunginvaltuutetut
Vuonna 1859 syntyneet
Vuonna 1913 kuolleet